Mani Hussaini

Mani Hussaini (født 25. oktober 1987 i Qamishli i Syria) er en norsk politiker (Ap) som fra 2014 til 2018 var leder i Arbeidernes ungdomsfylking (AUF). I 2021 ble han valgt inn som stortingsrepresentant fra Akershus.

Biografi 
Hussaini gikk på Nes videregående skole og Jessheim videregående skole, og tok sin bachelor i statsvitenskap ved Universitetet i Oslo (UiO). Han har Mastergrad i teknologi, innovasjon og kunnskap ved Universitetet i Oslo (UiO).

Han har arbeidet som servitør på Clarion Airport Hotel, som statist i Nordic Films Ulvenatten, som fylkessekretær i AUF i Akershus, rådgiver i UngOrg og har hatt internship ved den norske ambassaden i Abu Dhabi. Hussaini har spilt spiss for fotballaget Raumnes & Årnes IL.

Hussainis familie flyktet fra Syria i 1998, bodde på asylmottak i Sverige i ett år før de flyttet videre til Norge og flyttet mellom mottak i Bærum, Asker, Stord og Haugesund. Til slutt fikk familien opphold og endte opp på Romerike.

Han ble medlem i AUF i 2006, og har siden det vært både fylkessekretær og leder i AUF i Akershus, internasjonal rådgiver i AUF, og siden 2012 sentralstyremedlem i AUF, samt vara til Stortinget fra 2013 til 2021. Han sitter også i kommunestyret i Ullensaker og i Akershus fylkesting. Ved stortingsvalget i 2021 fikk han fast plass på Stortinget.

Stortingskomiteer 
 2021–2025: Medlem av Energi- og miljøkomiteen

Referanser

Eksterne lenker 
 
 
 

Stortingsrepresentanter fra Ap
Stortingsrepresentanter for Akershus
Stortingsrepresentanter 2021–2025
AUFs ledelse
Ap-politikere i Akershus
Ap-politikere i Oslo
Nordmenn født i Syria
Alumni fra Universitetet i Oslo
Personer fra Ullensaker kommune
Nordmenn av kurdisk opphav